Odôvodnenie

**Všeobecná časť**

Predložený návrh vyhlášky o odbornom vzdelávaní,  osvedčení o odbornej spôsobilosti na predaj prípravkov na ochranu rastlín alebo iných prípravkov a o osvedčení o odbornej spôsobilosti na aplikáciu prípravkov na ochranu rastlín a iných prípravkov vypracovalo Ministerstvo pôdohospodárstva Slovenskej republiky podľa § 33 písm. b) zákona č. 193/2005 Z. z. o rastlinolekárskej starostlivosti v znení zákona č. .../2007 Z. z.

Návrh vyhlášky ustanovuje podrobnosti o odbornom vzdelávaní, ktoré je jednou z podmienok získania osvedčenia odbornej spôsobilosti na predaj prípravkov na ochranu rastlín alebo iných prípravkov a osvedčenia o odbornej spôsobilosti na aplikáciu prípravkov na ochranu rastlín a iných prípravkov, ustanovuje rozsah odborného vzdelávania, okruh činností, pri výkone ktorých je potrebné jedno z osvedčení a vzory osvedčení.

Návrh vyhlášky nemá dopad na štátny rozpočet, na rozpočty obcí alebo vyšších územných celkov, životné prostredie, zamestnanosť a nemá vplyv na podnikateľské prostredie. Návrh vyhlášky je v súlade s Ústavou Slovenskej republiky, súvisiacimi zákonmi a inými všeobecne záväznými právnymi predpismi.

**DOLOŽKA ZLUČITEĽNOSTI**

**k návrhu právneho predpisu s právom Európskych spoločenstiev**

 **a právom Európskej únie**

**1. Predkladateľ návrhu právneho predpisu:** Ministerstvo pôdohospodárstva Slovenskej republiky

**2. Názov návrhu právneho predpisu:** Vyhláška Ministerstva pôdohospodárstva Slovenskej republiky o odbornom vzdelávaní,  osvedčení o odbornej spôsobilosti na predaj prípravkov na ochranu rastlín alebo iných prípravkov a o svedčení o odbornej spôsobilosti na aplikáciu prípravkov na ochranu rastlín a iných prípravkov

**3.** **Problematika návrhu predpisu:**

a) nie je upravená v práve ES

b) nie je upravená v práve EÚ

c) nie je obsiahnutá v judikatúre Súdneho dvora Európskych spoločenstiev

**4. Záväzky Slovenskej republiky vo vzťahu k Európskym spoločenstvám a Európskej únii:**

Bezpredmetné

5. **Stupeň zlučiteľnosti návrhu zákona s právom Európskych spoločenstiev**

 **a právom Európskej únie**:

Bezpredmetné

6. **Gestor (spolupracujúce rezorty):**

Bezpredmetné

**Doložka finančných, ekonomických, environmentálnych vplyvov, vplyvov na zamestnanosť a na podnikateľské prostredie**

**Prvá časť: Odhad dopadov na verejné financie:**

Návrh vyhlášky nebude mať dopad na štátny rozpočet.

**Druhá časť: Odhad dopadov na obyvateľov, hospodárenie podnikateľskej sféry a iných právnických osôb**

Návrh vyhlášky nebude mať dopad na hospodárenie obyvateľov, ani na hospodárenie podnikateľskej sféry a iných právnických osôb.

**Tretia časť: Odhad dopadov na životné prostredie**

Návrh vyhlášky nebude mať negatívny dopad na životné prostredie.

**Štvrtá časť: Odhad dopadov na zamestnanosť**

Návrh vyhlášky nebude mať dopad na tvorbu pracovných miest.

**Piata časť: Vplyv na podnikateľské prostredie**

Návrh vyhlášky nebude mať negatívny vplyv na podnikateľské prostredie.

**Osobitná časť**

**K § 1**

Ustanovuje sa predmet úpravy vyhlášky.

**K § 2**

Ustanovuje sa rozsah odborného vzdelávania, ktoré sa člení na teoretickú časť a praktickú časť a určujú sa osoby, ktoré sa musia zúčastniť jednotlivých častí vzdelávania.

Ustanovuje sa okruh činností, pri výkone ktorých musia byť osoby držiteľmi jedného z osvedčení.

**K § 3 a 4**

Odkazuje sa na vzory osvedčení o odbornej spôsobilosti, ktoré sú uvedené v prílohe č. 1 a prílohe č. 2.

**K § 5**

Účinnosť návrhu vyhlášky bude upresnená po schválení návrhu zákona.